
საქართველოს მთავრობის

დადგენილება №93

2005 წლის 27 მაისი
ქ. თბილისი

,,საქართველოს იუსტიციის სამინისტროს დებულების დამტკიცების შესახებ” საქართველოს მთავრობის 2004 წლის 30 აგვისტოს №70 დადგენილებაში ცვლილებებისა და დამატებების შეტანის თაობაზე

 მუხლი 1. ,,საქართველოს მთავრობის სტრუქ​ტურის, უფლებამოსილებისა და საქმიანობის წესის შესახებ” საქართველოს კანონის მე-17 მუხლის პირვე​ლი პუნქტისა და ,,ნორმატიული აქტების შესახებ” საქარ​თველოს კანონის 36-ე მუხლის შესაბამისად საქართველოს მთავრობის 2004 წლის 30 აგვისტოს №70 დადგენილებით დამტკიცებულ საქართველოს იუსტიციის სამინისტროს დებულებაში (სსმ III, 2004 წე​ლი, №95, მუხლი 816) შეტანილ იქნეს შემდეგი ცვლილე​ბები და დამატებები:

1. მე-4 მუხლის ,,ღ” ქვეპუნქტი ჩამოყალიბდეს შემ​დეგი რედაქციით:

,,ღ) თავისი კომპეტენციის ფარგლებში ოპერა​ტიულ-სამძებრო საქმიანობისა და წინასწარი გამოძიების განხორციელება.”.

2. მე-5 მუხლის:

ა) ქ.ბ) ქვეპუნქტი ჩამოყალიბდეს შემდეგი რედაქციით:

,,ქ.ბ) თავისი კომპეტენციის ფარგლებში სასჯელაღსრულების დაწესებულებებში დანაშაულის, აგრეთვე სასჯელაღსრულების დაწესებულების თანამშრომლის მიერ სამსახურის შესრულების დადგენილი წესის წინააღმდეგ ჩადენილი დანაშაულის მზადების სტადიაში აცილება, მომხდარი დანაშაულის აღკვეთა და გამოვ​ლენა; ურთიერთმოქმედება სხვა უფლებამოსილ ორგა​ნოებ​თან მათი კომპეტენციის ფარგლებში იმ დანა​შაულთა გამოვლენაში, რომლებიც მსჯავრდებუ​ლებ​მა ჩაიდინეს სასჯელაღსრულების დაწესებულებაში მოთავსებამდე; კანონით დადგენილი წესით ოპერა​ტიულ-სამძებრო საქმიანობის განხორციელება;”;

ბ) ,,ღ” ქვეპუნქტი ჩამოყალიბდეს შემდეგი რედაქ​ციით:

,,ღ) თავისი კომპეტენციის ფარგლებში სასამარ​თლოს გადაწყვეტილების სასამართლო აღმასრულებლის მიერ აღსრულების წინააღმდეგ მიმართული დანაშაულის აღკვეთა და გამოვლენა;”. 

3. მე-5 მუხლს დაემატოს ,,ღ1” ქვეპუნქტი შემდეგი რედაქციით:

,,ღ1) კანონით გათვალისწინებულ შემთხვევებში დანაშაულის წინასწარი გამოძიება;”.

4. მე-12 მუხლს დაემატოს ,,ფ” ქვეპუნქტი შემდეგი რედაქციით:

,,ფ) საგამოძიებო დეპარტამენტი”.

5. 24-ე მუხლი ,,ბ” ქვეპუნქტი ამოღებულ იქნეს.

6. დებულებას დაემატოს 332 მუხლი შემდეგი რედაქციით:


 „მუხლი 332
საგამოძიებო დეპარტამენტის ძირითადი ამოცანებია:

ა) კანონით გათვალისწინებული დანაშაულის წინას​წა​რი გამოძიება;

ბ) თავისი კომპეტენციის ფარგლებში ინფორმაციის მოპოვება, გადამუშავება და ანალიზი;

გ) სასჯელაღსრულების სისტემის უსაფრთხოების სამსახურის მიერ მოწოდებული ინფორმაციის დამუ​შავე​ბა, ანალიზი და მასზე შესაბამისი რეაგირება”.

 მუხლი 2. დადგენილება ამოქმედდეს გამოქვეყნებისთანავე.

პრემიერ-მინისტრი
                                                                                                  ზ. ნოღაიდელი

